經數:一七五四

經名:觀無量壽佛經義疏卷中

頁數:二九一

上	欄

淨業卽十六觀也  二讚請

善哉韋提希快問此事  悅可聖心故云快問

三勸囑三. 初明是佛所敎二依敎修成三

因修獲證  初明是佛所敎

阿難汝當受持廣爲多衆宣說佛語如來今者

敎韋提希及未來世一切衆生觀於西方極樂

世界  阿難多聞勸令持說. 由在幽宮同聞

尙少. 後還耆山意令重述故預囑之. 如來今

者等□是付囑阿難所說之詞  二依敎修成

以佛力故當得見彼淸淨國土如1報明鏡自

見面像

敎由佛說卽是佛力. 所謂如來異方便也  三

因修獲證

見彼國土極妙樂事心歡喜故應時卽得無生

法忍  得無生忍位當初住. 若據觀法功德力

强見生可證. 準下佛觀卽指生彼獲證之相.

下云捨身他世生諸佛前得無生忍是也  四

示法有三. 初□韋提見土由二爲未來請其

方便三如來答其所請  初□韋提見土由

佛告韋提希汝是凡夫心想羸劣未得天眼不

能遠觀諸佛如來有異方便令汝得見  大權

引實故示同凡. 天眼六通之一. 障內障外無

不徹見. 凡仙小聖雖得天眼遐方淨刹亦不

能觀. 異方便者若對當機卽前光臺現土令

韋提見. 據論垂敎卽下十六觀法專被未來.

欲彰權智道同故言諸佛  二爲未來請其方

法三. 初□己得見二傷他不見三正爲陳請

初□己得見

時韋提希白佛言世尊如我今者以佛力故見

中	欄

彼國土  二傷他不見

若佛滅後諸衆生等濁惡不善五苦所逼此

卽大悲權巧利物方見. 韋提位非凡小. 濁惡

不善義同前釋. 五苦者疏云五道皆非樂故.

修羅一道開則爲六合但有五. 或取大本五

惡五痛五燒以爲五苦. 卽五戒所禁五種之

過爲五惡. 犯此五事遭難犯法爲五痛. 後墮

三途名爲五燒  三正爲障請

云何當見阿彌陀佛極樂世界  未來衆生一

生不値佛二濁惡轉盛三苦逼益深. 業障如

此. 疑無見土之理. 有何方便令得見乎  三

如來答其所請又二. 初標示繫想處二別列

十六觀法  初標示繫想處

佛告韋提希汝及衆生應當專心繫念一處想

於西方  淨土觀門要在專一故. 須指定一

方以爲投心之處. 故放光現土厥意在玆. 故

十疑論中名爲一相三昧. 文殊般若亦名一

行三昧. 比諸觀法有三不同. 餘觀不定方隅.

今此定須西向. 餘觀收神歸念今此送想彼

方. 餘觀遍歷自他今此定緣聖境. 義門備揀

心境歷然. 乖此別修終名邪觀  二別列十

六觀法  自古章疏多廣懸談. 及至觀文例多

簡略. 今謂觀文正當心要義須委細科釋文

言. 聽習之徒切宜留心. 今先總分後方別解.

就十六觀大分爲二. 初一種先觀此方落日

指定向方. 後十五種正觀彼土依正二報. 初

觀是總該下十五. 下皆爲別各不相收. 就後

十五復分爲二. 前五先觀彼土依報莊嚴. 後

十觀彼正報殊勝. 就前五中又分爲二. 前二

下	欄

觀彼所依境界. 觀水成水見水爲地. 後三觀

彼莊嚴之相. 國土莊嚴不出三種. 樹卽觀彼

林蔭池卽觀彼流泉樓卽觀臺閣. 地觀爲總

攝餘三故. 樹等爲別皆依地故. 就後十中復

分爲四. 前三觀佛. 第七觀佛坐處. 第八觀像

表眞. 第九正觀佛相. 十與十一觀佛侍者左

右分殊. 十二十三總觀三聖普雜不同. 十四

五六觀佛徒衆三輩差降. 若此分對一經大

要[&FFFF]#如指掌. 逐觀別分廣更如後  第一日

觀三. 初所觀境二能觀想三結示  初所觀

境

云何作想凡作想者一切衆生自非生盲有目

之徒皆見日沒   方隅渺[&FFFF]#無物表彰. 此間

落日有目皆見顯了易觀. 是可標準. 疏云落

日懸鼓. 用標送想之方. 卽此意也. 言作想者

想卽是觀. 胎中失目謂之生盲  二能觀想

四. 初示修儀二示觀相三顯成相四勸常觀

初示修儀

當起想念正坐西向  起想卽發觀也. 正坐

則身儀也. 全趺半趺直身累手如坐禪法. 故

僧傳中古晉高僧坐不背西蓋遵此耳  二示

觀相

諦觀於日欲沒之處令心堅住專想不移  心

境相應凝然不動卽定體也  三顯成相

見日欲沒狀如懸鼓  日沒近地雲散光收瑩

如鼓面. 懸住空中  四勸常觀

旣見日已閉目開目皆令明了  想成相起念

念相續任運不忘  三結示

是爲日想名爲初觀  結示可解  就後十五

經數:一七五四

經名:觀無量壽佛經義疏卷中

頁數:二九二

上	欄

觀前五依報中第二水想欲成此土凝水. 第

五想水正觀彼方池沼. 名同體別學者宜知

第二水觀二. 初所觀境二結示	水想正爲

觀地. 琉璃寶地擧世所無. 水面結水是人皆

識. 因此見彼用似比眞. 故先擧水水後成寶

地. 疏云大水結水實表琉璃之地是也  初所

觀境二. 初觀水二觀地  初觀水三. 初正想

水二變水成水三變水爲琉璃  初正想水

次作水想見水澄淸亦令明了無分散意  顯

上澄淸湛然不動故云無分散意  二變水成

水

旣見水已當起水想  三變水爲琉璃

見水映徹作琉璃想  齊此已來當觀文畢.

此想已下屬後地觀  二觀地三. 初地體明

徹二地下幢擎三地上莊嚴  初地體明徹

此想成已見琉璃地內外映徹  二地上幢擎

二. 初示幢體二珠光上映  初示幢體

下有金剛七寶金幢擎琉璃地其幢八方八楞

具足一一方面百寶所成  八面八楞其狀如

塔  二殊光上映

一一寶珠有千光明一一光明八萬四千色映

琉璃地如億千日不可具見  三地上莊嚴四.

初地面華級二衆寶色光三合此寶光以成臺

閣四華幢樂器  初地面華級

琉璃地上以黃金繩雜□間錯以七寶界分齊

分明  金繩七寶互相間錯如世花塼  二衆

寶色光

一一寶中有五百色光其光如華又似星月懸

處虛空  衆寶色光其光從地昇空故如華.

中	欄

從上照下故如星月  三合此寶光以成臺

閣

成光明臺樓閣千萬百寶合成  四華幢樂器

於臺兩邊各有百億華幢無量樂器以爲莊嚴

八種淸風從光明出鼓此樂器演說苦空無常

無我之音  華幢樂器四面圍繞. 風動出聲

說法警衆. 風生八方故云八種. 彼無時節. 且

對此方故云八耳. 苦空等法卽四念處. 觀身

不淨觀受是苦觀心無常觀法無我. 以此四

法對破四倒. 文中空字且對觀身. 知倒計亡

非空何謂  二結示

是爲水想名第二觀  結文可知  第三地觀

所觀之境備在前文故. 第三但有□前結

勸而已  文有四節. 初思惟二正受三彰益

四辨邪正  初思惟

此想成時一一觀之極令了了閉目開目不令

散失唯除食時□憶此事如此想者名爲粗見

極樂國土  一一觀者指前總別相也. 除食

時者開暫間也. 有依別本改爲睡時. 尋諸古

本□作食時. 且凡人睡時任運自息豈待除

耶. 或云大小兩乘各有食觀故此除之. 此局

道衆亦非通論. 今謂餘諸觀法不擇時處. 此

觀聖境理合虔恭. 對食起想義乖尊敬故. 觀

佛三昧經觀像法云想念成已唯除食時餘便

轉時一切時中□見佛像等. 斯爲明據不須

改作. 初心漸想未成定相故云粗見言其未

明也  二正受

若得三昧見彼國地了了分明不可具說是爲

地想名第三觀  三昧正音三摩地此□正定

下	欄

或云等持. 想成見佛不待作意任運契合見

境分明. 如人學射初生後熟發無不中. 言思

□及唯證方知故云不可具說  三彰益二.

初重囑轉敎二正彰利益  初重囑轉敎

佛告阿難汝持佛語爲未來世一切大衆欲脫.

苦者說是觀地法  ○阿難者以前二觀止是

此方之物以爲發觀之端. 及觀寶地心達彼

方定能脫苦破障除疑. 重囑轉敎意見于此

二正彰利益二初破障二除疑  初破障

若觀是地者除八十億劫生死之罪  八十億

劫或云無量劫或云五萬或云五十億劫隨宜

不定非凡所測  二除疑

捨身他世必生淨國心得無疑  此觀若成往

生已決. 如唐高僧大行於泰山結菴修淨業.

未三七日見琉璃地心眼洞明. 至後得疾其

地復現. 乃曰吾無觀想寶地復現. 豈於安養

無緣哉. 卽日終于所居  四辨邪正二. 初顯

正二簡邪  初顯正

作是觀者名爲正觀  言作是者指前觀相.

心境相稱敎行無違故  二簡邪

若他觀者名爲邪觀  乖前境量名爲他觀. 不

正曰邪. 雖是佛敎大小觀法若非往生淨土

之觀. □是偏邪非同外道邪見之邪. 餘皆例

此  第四樹觀三. 初結前生後二. 正明觀行

三結示  初結前生後

佛告阿難及韋提希地想成已次觀寶樹  告

○之語或標不標譯人之變  二正明中二初

擧所觀二示能觀  初所觀二. 初示體量二明

莊嚴  初示體量三初敎遍觀二示行數三明

經數:一七五四

經名:觀無量壽佛經義疏卷中

頁數:二九三

上	欄

高量  初敎遍觀

觀寶樹者一一觀之

樹相多種故云一一  二示行數

作七重行樹想  周□七重□繞彼國. 或云

處處皆有七重  三明高量

一一樹高八千由旬  由旬亦云由延亦云踰

善那. 西竺驛亭之量. 經律所出遠近不定. 諸

家多取四十里爲準  二明莊嚴二. 初光明

莊嚴二花果莊嚴. 初光明莊嚴又三. 初示葉

具二明色光三明珠網  初葉具

其諸寶樹七寶華葉無不具足  葉具足者無

凋落故  二光明莊嚴

一一華葉作異寶色琉璃色中出金色光□?

色中出紅色光碼惱色中出□□光□□色中

出綠眞珠光珊瑚琥珀一切衆寶以爲映飾

寶色與光五色相間. 琉璃碧色出黃光. 頗梨

靑色出紅光. 碼惱赤色出白1色. 車渠白色出

綠光. 若準大本. 琥珀七寶諸樹周滿世界. 金

銀琉璃頗梨珊瑚瑪瑙車渠等樹. 或有二寶

三寶乃至七寶轉共合成. 廣如彼說. 卽是衆

寶爲映飾  三珠網四  初示重數二網間宮

殿三殿中童子四珠纓光明  初示重數

妙眞珠網彌覆樹上一一樹上有七重網  每

樹七層每層一重其形如塔  二網間宮殿

一一網間有五百億妙華宮殿如梵王宮  網

間宮殿如色界天梵王居處  三殿中童子

諸天童子自然在中一一童子五百億釋迦毘

楞伽摩尼以爲瓔珞  一一下天童嚴飾. 釋

迦毘楞伽此云能聖. 摩尼亦云離垢亦云如

中	欄

意  四珠纓光明

其摩尼光照百由旬猶如和合百億日月不可

具名衆寶間錯色中上者  衆寶間者不獨珠

也. 色中上者異於常也  二華果莊嚴又二.

初總擧二別示  初總擧

此諸寶樹行行相當葉葉相次於衆葉間生諸

妙華華上自然有七寶果  行相當者當猶對

也. 葉相次者如鱗接也. 花果如下釋  二別

示三. 初明樹葉二明樹花三明樹果  初明

樹葉

一一樹華縱廣正當二十五由旬  三句示量.

二十五由旬計一千里

其葉千色有百種□如天瓔珞  三句明色.

百種□卽葉上[&FFFF]#脈. 如天瓔者狀其文也

二明樹花

有衆妙華作閻色檀金色如旋火輪婉轉葉間

閻色檀如上已釋. 洲邊有樹海底出金光

色無比. 置於暗中其暗卽滅. 華色同焉. 其花

旋轉猶世風車  三明樹果又二. 初體相二

光變幢蓋. 初禮相

涌生諸果如帝釋甁  帝釋甁謂帝釋殿前有

甁莫測其量. 以葉度果其大可知  二光變

幢蓋

有大光明化成幢幡無量寶蓋是寶蓋中映現

三千世界一切佛事十方佛國亦於中現  映

現有二. 大千佛事一也. 十方佛國二也. 示生

唱滅說法度生皆名佛事  第二示能觀

見此樹已亦當次第一一觀之觀見樹莖枝莖

華果皆令令分明  恐其參亂故令次觀. 莖等

下	欄

五種卽是次第. 莖謂根幹必兼枝條  三結

示

是爲樹想名第四觀  結文可解  第五池觀

二. 初示體相二明池蓮三明池光四結示

初示體相四. 初擧數二明水色三明流渠四

明渠底  初擧數

次當想水欲想水者極樂國土有八池水  一

國八池渠道相通  二明水色

一一池水七寶所成其寶柔軟從如意珠2玉

生  上二句明色相. 池塘階岸衆寶合成. 池

中泉水色亦如然故云七寶成也. 下二句示

出處. 每一池心各有珠玉. 泉從玉出流落池

中常時盈滿  三明流初

分爲十四支一一支作七寶妙色黃金爲[&FFFF]#

十四支卽是渠道  四明渠底

渠下皆以雜色金剛以爲底沙  雜色金剛金

有五色又精剛者  二池蓮三. 初示數二明

量三明水流花間  知示數

一一水中有六十億七寶蓮華  一一水中卽

上八池各六十億. 小本經中四色四光. 今言

七寶故知多別  二明量

一一蓮華團圓正等十二由旬  十二由旬計

四百八十里. 小本經但云大如車輪. 擧其極

小者耳  三明水流花間

其摩尼水流注華間尋樹上下其聲微妙演說

苦空無常無我諸波羅蜜復有讚歎諸佛相好

者  從如意珠出故云摩尼水. 華梵互擧也.

尋樹上下尋猶循也. 樹卽莖也. 言水循華莖

上入花中旋轉發聲□從莖下. 演說有三. 四

經數:一七五四

經名:觀無量壽佛經義疏卷下

頁數:二九四

上	欄

念處一也六度二也讚佛相好三也  三池光

二. 初從珠涌光二光化靈禽  初從珠涌光

如意珠*玉涌出金色微妙光明  二光化靈

禽

其光化爲百寶色鳥和鳴哀雅常讚念佛念法

念僧  卽小本中白鵠孔雀. 今經下文鳧雁

鴛鴦等. 卽知珍禽非止一類. 今此但擧毛色

以通收耳. 讚歎三寶令歸向故  四結示

是爲八功德水想名第五觀  八功德一輕二

淸三冷四軟五美六不臭七飮時調適八飮已

無患. 不出色香味觸四塵而已

觀無量壽佛經義疏卷之中(終)

觀無量壽佛經義疏卷下

劉宋西域三藏○良耶舍譯

西湖靈芝崇福寺釋元照述

第六總觀四. 初正明二結示三彰益四顯邪

正  初正明二. 初別觀寶樓二總觀四種  初

別觀寶樓四. 初示數二諸天作樂三天樂懸

空四樂音說法  初示數

衆寶國土一一界上有五百億寶樓閣  衆寶

國者總召彼土也. 一一界者準小本卽池岸

上. 經云四邊階道上有樓閣等  二諸天作樂

其樓閣中有無量諸天作天伎樂  伎卽樂人

三天樂懸空

又有樂器懸處虛空如天寶幢不鼓自鳴  如

寶幢者言其量也  四樂音說法

此衆音中皆說念佛念法念比丘僧  卽讚三

中	欄

寶  二總觀四種

此想成已名粗見極樂世界寶樹寶地寶池

承前樓觀兼牒前三卽爲總觀. 若別若總各

逗機緣. 此觀依報收無不盡. 言粗見者卽思

惟也. 下文若見此者卽正受也  二結示

是爲總觀想名第六觀  三彰益

若見此者除無量億劫極重惡業命終之後必

生彼國  破障除疑	四顯邪正

作是觀者名爲正觀若他觀者名爲邪觀  □

如前釋  次就後十觀正報中四. 初如來勸

囑二三聖現身三夫人爲未來申請四如來廣

明  初如來勸囑三. 初勸聽二許說三重囑

初勸聽

佛告阿難及韋提希諦聽諦聽善思念之  如

上觀依意在觀正故重勸囑  二許說

佛當爲汝分別解說除苦惱法   娑婆衆苦非

觀佛三昧無由可脫名脫苦法. 三界爲苦器

六道是苦報  三重囑

汝等憶持廣爲大衆分別解脫  二三身現身

說是語時無量壽佛住立空中觀世音大勢至

是二大士侍立左右光明熾盛不可具見百韋

閻色檀金色不得爲比  前文光臺現土令午

提見以爲依報發請之端故云以神力故見彼

國等. 今三聖共臨以爲正報發請之由故云

因佛力故得見佛等. 佛立空中二聖侍立. 三

聖立像斯爲明據. 閻色金色猶不可比. 則知

其光不可盡見  三夫人爲未來申請二. 初

見佛設禮二白佛申請. 初見佛設禮

時韋提希見無量壽佛已接足作禮  二白佛

下	欄

申請

白佛言世尊我今因佛力故得見無量壽佛及

二菩薩未來衆生當云何勸無量壽佛及二菩

薩  卽白釋迦也. 菩薩存心不專爲己. 雖令

我見意在未來  四如來廣明	就下十觀大

分爲四. 如上已明今依次釋  第七華座觀

二. 初正明觀行二總勸諦觀  華座觀者欲

膽尊境先觀坐處. 如對君上目視階陛  初

正明觀行三. 初總示依處二別列莊嚴三結

示  初總示依處

佛告韋提希欲觀彼佛者當起想念於七寶地

上作蓮華想  華依於地. 顯是臺座非池蓮

也  二別列莊嚴二. 初華葉二華臺  初華

葉六. 初色二脈三光四示量五顯數六明珠

光  初色

令其蓮華一一葉上作百寶色  二脈

有八萬四千脈猶如天□  其文工巧故如天

□  三光

能有八萬四千光了了明皆分令得見  四示

量

華葉小者縱廣二百五十由旬  二百五十由

旬1討有萬里  五顯數

如是蓮華具有八萬四千葉  六明現光

一一葉間各有百億摩尼殊2玉以爲映飾一

一摩尼珠放千光明其明如蓋七寶合成遍覆

地上  光形如蓋下覆其地  二華臺三. 初明

臺體二臺外校飾三臺上寶幢  初明臺體

釋迦毘楞伽寶以爲臺  卽蓮心也. 釋迦毘

楞卽如意珠. 出生無盡皆如人意故云能生

經數:一七五四

經名:觀無量壽佛經義疏卷下

頁數:二九五

上	欄

二臺外校飾

此蓮華臺八萬金剛甄叔迦寶梵摩尼寶妙眞

珠網以爲校飾  文列四寶. 甄叔迦此云赤

色寶. 梵卽□淨  三臺上寶幢三. 初明幢體

二明寶□三珠光  初明幢體

於其臺上自然而有四柱寶幢一一寶幢如百

千萬億須彌  卽上臺面四向立柱. 上擎網

□以覆佛頂  二明寶□

幢上寶□如夜摩天1官  夜摩卽欲界第三

空居天. 彼天華光莊嚴最勝故多取爲比

三殊光四. 初示數二珠光三光色四其色變

現  初示數

復有五百億微妙寶珠以爲映飾  二珠光

一一寶珠有八萬四千光  三色光

一一光作八萬四千異種金色  四其色變現

一一金色遍其寶土處處變化各作異相或爲

金剛臺或作眞珠網或作雜華雲於十方面隨

意變現施作佛事  其色變現爲三. 金臺珠

網華雲也. 更有別相故云隨意等  三結示

是爲華座想名第七觀  結文可知	二總勸

諦觀五. 初推本因二明由漸三敎純一離雜

想四示益五簡邪正  初推本因

佛告阿難如此妙華是本法藏比丘願力所成

阿彌陀佛昔爲國王遇世自在王佛棄國出

家. 法名法藏. 發四十八願. 彼國依報境界

身壽光明種種莊嚴一切果相皆願所成. 豈

唯華座. 寄此點示使知淨土卽佛願體. 願由

心發卽佛心體. 故知願力理絶言思矣  二

明由漸

中	欄

若欲念彼佛者當先作此華座想  不先華座

則觀佛不成  三敎純一離雜觀

作此想時不得雜觀皆應一一觀之一一珠一

一光一一臺一一幢皆令分明如於鏡中自見

面像  一一觀之貫下五種. 花葉及幢皆有

珠光. 臺不明光在文少略. 鏡中見面喩其無

差  四示益

此想成者滅除五萬劫生死之罪必定當生極

樂世界  滅罪除疑此是觀佛最初方便滅罪

猶少. 次至像觀滅罪乃多. 後至佛觀得無生

忍卽破無明  五簡邪正

作是觀者名爲正觀若他觀者名爲邪觀  解

同前  第八像觀二. 初結前標後二正示觀

法. 初結前標後

佛告阿難及韋提希見此事已次當觀佛  衆

生無始未識眞佛多見形像故使先觀. 以像

表眞觀佛易就  二正示觀法三. 初通示想

佛之意二正明想佛之法三結示  初通示想

佛之意四. 初明佛身普遍能應物心二明行

者想成卽具佛體三擧彼果德令信因心而結

勸修因須依果德  此一段經我佛如來欲明

佛觀故於像觀之首先□觀佛之功. 卽是開

示衆生成佛要道. 一經妙旨唯在此文. 後學

討論宜須精究. 此而不了餘竟何言  初明

佛身普遍二. 初徵二示. 初徵

所以者何  觀佛其利安在  二示

諸佛如來是法界身入一切衆生心想中  此

中正說彌陀以法身體同故言諸佛. 華嚴云

一切諸佛身卽是一法身. 一心一智慧力無

下	欄

畏亦然. 此明諸佛果證法身無所不遍. 則與

衆生因地法身無二無別故. 衆生作想佛身

隨應. 疏云衆生心淨法身自在故. 能入衆生

心想中如白日昇天影現百川故. 想佛心卽

是三十二相八十種好也. 如勢至圓通云. 十

方如來憐念衆生如母憶子. 此明佛常念衆

生. 若子逃逝雖憶何爲. 此明衆生不念有應

無感也. 若衆生心憶佛念佛現前當來必定

見佛去佛不遠. 此明衆生念佛感應道交也.

此實彌陀世尊同體大慈悲善根力隨緣赴感

應物垂形. 不思議用. 苟明此理佛入何疑

二明行者想成卽具佛體

是故汝等心想佛時是心卽是三十二相八十

隨好是心作佛是心是佛  就中初二句示心

境相應. 次三句顯因成果相. 下二句釋成上

義. 是心者卽指行者觀佛之心. 由觀佛相相

現心中. 此心卽具佛之相好. 此據小身丈六

爲言. 其功若此. 若觀八萬四千相好心具亦

爾. 敎令觀佛其功若此. 衆生依敎修因感果

始於此心故云是心作佛. 恐謂修成佛從外

得. 祇由此心當體是佛故使建修無不果滿故

云是心是佛. 若不爾者生彼國已具三十二

大人相好自何而得耶. 當知今日想佛之心

相好果德悉已具足. 蓮胎孕質卽是此心是

證菩提不從他得矣. 三擧彼果德令信因心

諸佛正遍知海從心想生  正遍知者十號之

一也. 出世法無不究盡. 深廣無際故喩如海.

佛德無邊略擧遍知以攝餘者. 果人萬德皆

心想生. 意勉下凡專勤修習功不虛矣  四

經數:一七五四

經名:觀無量壽佛經義疏卷下

頁數:二九六

上	欄

結勸修因須依果德

是故應當一心繫念諦觀彼佛多陀阿伽度阿

羅訶三□三佛陀  祇由觀佛功德高深故勸

繫想. 前則通擧諸佛. 此則別指彌陀結歸今

經正意. 故云諦觀彼佛. 多陀阿伽度此云如

來. 阿羅訶此云應供. 三□三佛陀此云正遍

知. 卽十號中略擧三號. 委釋如別  二正明

想佛法三. 初別明三像二總明三像三顯益

初別明三像二. 初彌陀像二二菩薩像

初彌陀像三. 初見像色相二見國土莊嚴三

誡令諦觀  初見像色相

想彼佛者先當想像閉目開目見一寶像如閻

色檀金色坐彼華上  以像表眞從易至難故.

若□若彫隨人見熟卽以爲境. 坐彼華者卽

前華座  二見國土莊嚴

見像座已心眼得開了了分明見極樂國七寶

莊嚴寶地寶池寶樹行列諸天寶□彌履其上

衆寶羅網滿虛空中  卽前依報  三誡令諦

觀

見此事極令明了如觀掌中  觀掌中者言

其明了也  二二菩薩像又二. 初觀華座三

觀形像  初觀花座

見此事已復當更作一大蓮華在佛左邊如前

蓮華等無有異復作一大蓮華在佛右邊  如

前蓮華者卽佛所坐者. 據菩薩身計應須減

二觀形像

想一觀世音菩薩坐左華座亦作金色如前無

異想一大勢至菩薩像坐右華座  亦作金色

者卽菩薩身同前佛色  二總明三像二. 初

中	欄

眼見勝境二耳聞說法  初眼見勝境又二.

初三像放光二遍見三像. 初三像放光

此想成時佛菩薩像皆放光明其光金色照諸

寶樹  三像放光光色照樹  二遍見三像

一一樹下復有三蓮華諸蓮華上各有一佛二

菩薩像遍滿彼國  遍見三像無處不有	二

耳聞說法二. 初衆音說法二憶持不忘  初

衆音說法

此想成時行者當聞流水光明及諸寶樹鳧雁

鴛鴦皆說妙法出定入定□聞妙法  水光樹

禽風鼓樂器□如前示. 苦空無常無我諸波

羅蜜故云妙法  二憶持不忘

行者所聞出定之時憶持不捨令與脩多羅合

若不合者名爲妄想若有合者名爲粗相見極

樂世界  謂所聞之法不乖敎典故云合也.

修多羅此□契經. 違敎卽妄合法猶粗. 對下

三昧以分粗妙  三經示

是爲像想名第八觀  準上經文明列三像.

或謂二菩薩無像觀者未知何意  三顯益

作是觀者除無量億劫生死之罪於現身中得

念佛三昧  文有二. 一除罪障二近三昧. 卽

下佛觀像觀若成眞身必見故云現身卽得

第九佛觀二. 初□前起後二顯所觀境  初

□前起後

佛告阿難及韋提希此想成已次當更觀無量

壽佛身相光明  此與像觀皆有□前起後次

第之文. 意使正修不容異徹. 自昔科爲眞法

身觀. 今準下結云是爲遍觀一切色身相名

第九觀. 必應指彼彌陀果佛色相卽法身耳.

下	欄

下二菩薩其例頗同  二顯所觀五. 初正明

二結益三勸修四結觀五簡辨  初正明三.

初示身相二彰言略三示所證  初示身相七.

初顯身色二示身量三眉女量四眼色量五毛

孔量六明項光七相好  初顯身色

阿難當知無量壽佛身如百千萬億夜摩天閻

色檀金色  百千萬億夜摩天喩其大也. 閻

色金言其自體也  二示身量

佛身高六十萬億那由他□河沙由旬  佛身

無量機見有殊. 文中所擧假公數量顯非數

量. 欲彰佛身不可定故. 卽下文云如前所說

無量壽佛身量無邊非是凡夫心力所及. 又

云或現大身滿虛空中. 擧此證前知無限量.

□盃酌海丈尺量空. 是可得乎. 喩可見也

三眉女量

眉間白女右旋婉轉如五須彌山  右旋婉轉

其狀如珠. 一須彌高三百三十六萬里縱高

亦爾. 五須彌共一千六百1八百八十萬里. 疏

引寶性論佛眉女方圓三百六十萬里. 疑是

誤算一須彌也  四眼色量

佛眼如四大海水靑白分明  一大海八萬四

千由旬四大海共三十二萬六千由旬  五毛

孔光

身諸毛孔演出光明如須彌山  光卽身光

也. 一一毛孔光如須彌. 演卽流也  六頂光

彼佛圓光如百億三千大千世界於圓光中有

百萬億那由他□河沙化佛一一化佛亦有衆

多無數化菩薩以爲侍者  百億大千言其量

也. 化佛菩薩卽應現也  七相好

經數:一七五四

經名:觀無量壽佛經義疏卷下

頁數:二九七

上	欄

無量壽佛有八萬四千相一一相中各有八萬

四千隨形好一一好中復有八萬四千光明一

一光明遍照十方世界念佛衆生攝取不捨

丈六之身則具三十二相八十種好. 今彌陀

身相好光明三量八萬四千則其數無量不可

算矣. 下示光明遍照攝生. 卽是彌陀慈悲心

體. 問不念佛人佛光攝否. 答念與不念光無

不攝. 但念佛者與光相應攝取往生定無退

墮. 智論云. 譬如魚子母若不念子則爛壞. 楞

嚴所謂佛念衆生如母憶子但子於母有憶不

憶耳. 又如盲人在日輪下日無不照盲者不

見. 不念佛人亦復如是  二彰言略

其光相好及與化佛不可具說但當憶想令心

眼見  其光相好兼上身項二光. 化佛卽圓

光所現. 言不能盡憶想方見. 心眼卽意思也

三示所證二. 初觀一佛二觀佛身  初觀

一佛

見此事者卽見十方一切諸佛以見諸佛故名

今佛三昧  見多佛者法身體同. 念佛三昧

從此得名  二觀佛三

作是觀者名觀一切佛身以觀佛身故亦見佛

心佛心者大慈悲是以無緣慈攝諸衆生  見

佛心者身爲心相故佛無一切心唯有大慈悲.

慈者與樂悲卽拔苦. 衆生無盡佛大慈悲亦

無有盡. 智論云. 慈有三種. 一衆生緣慈. 無心

攀緣一切衆生而於衆生自然現益. 二法緣

慈. 無心觀法而於諸法自然對治. 三無緣慈.

無心觀理而於平等第一義中自然安住. 後

一據理體前二約事用. 今擧無緣義收三種.

中	欄

謂諸佛心不住有無不依三世. 平等大慧常

照法界. 以此攝生生無不攝. 不由緣起故云

無緣. 卽前所謂念佛衆生攝取不捨是也

二結益

作此觀者捨身他世生諸佛前得無生忍  捨

身他世生彼土已卽證無生. 故知此觀若成

則上品上生明矣  三勸修二初勸觀二敎入

處  初勸觀

是故智者應當繫心諦觀無量壽佛  智者卽

自修觀之人. 依前觀法卽是諦觀. 以修此觀

往生得忍功深利大故勸繫心. 故般舟經衆

生問佛何因緣故得生此國. 彌陀答言. 以修

念佛三昧得生彼國也  二敎入處二. 初觀

一相二觀一佛  初觀一相

觀無量壽佛者從一相好入但觀眉間白女極

令明了見眉間白女相者八萬四千相好自然

當現  多相自具者眉女一相總諸相故. 若

據經文卽觀五須彌量故云八萬四千相好自

然當現. 卽知非丈六眉女  二觀一佛

見無量壽佛者卽見十方無量諸佛得見無量

諸佛故諸佛現前授記  多佛授記者皆蒙印

可授記作佛  四結觀

是爲遍觀一切色身相名第九觀  一切之言

或總指所見諸佛或別在彌陀諸相. 二釋□

通  五簡辨

作此觀者名爲正觀若他觀者名爲邪觀  文

可解  第十觀音觀二. 初結前標後. 二正示

觀法  初結前標後

佛告阿難及韋提希是無量壽佛了了分明已

下	欄

次復當觀觀世音菩薩  二正示觀法四. 初示

境二結觀三勸修四簡邪正  初示境九. 初

觀身二觀光三觀冠四觀面五觀臂六觀手七

觀足八指同九簡辨  初觀身三. 初身量二身

色三頂□  初身量

此菩薩身長八十萬億那由他由旬  二身色

身紫金色  三頂□

頂有肉□  二觀光二. 初頂光二身光	初

頂光二. 初光量二光中變化  初光量

頂有圓光面各百千由旬  二光中變化

其圓光中有五百化佛如釋迦牟尼佛一一化

佛有五百化菩薩無量諸天以爲侍者  如釋

迦者丈六身也  二身光

擧身光中五道衆生一切色相皆於中現  五

道衆生合修羅故. 菩薩垂形五道救苦衆生

故於光中現其色相  三觀冠二. 初觀體二

冠中化佛  初觀體

頂上毘楞伽摩尼寶以爲天冠  毘楞伽卽摩

尼珠也  二冠中化佛

其天冠中有一立化佛高二十五由旬  冠中

化佛以表帶果而行1用  四觀2面

觀世音菩薩面如閻色檀金3色眉間女相備

七寶4色流出八萬四千種光5明一一光明有

無量無數百千化佛一一化佛無數化菩薩以

爲侍者變現自在滿十方世界  五觀6臂

臂如紅蓮華7色有八十億微妙光明以爲瓔

8珞其瓔珞中普現一切諸莊嚴9事	六觀

10手

手掌作五百億雜蓮華11色手十指端一一指

經數:一七五四

經名:觀無量壽佛經義疏卷下

頁數:二九八

上	欄

端有八萬四千□猶如印1文一一□有八萬四

千2色一一色有八萬四千光其光柔軟普照一

切以此寶手接引衆生  七觀足二. 初擧

足相 二下足相  初擧足相

擧足時足下有千輻輪相自然化成五百億光

明臺  輪有千輪號千輻輪  二下足相

下足時有金剛摩尼華布散一切莫不彌滿

卽踏蓮華金剛魔尼二寶所成  八指同

其餘身相衆好具足如佛無異  九簡辨

唯頂上肉□及無見頂相不及世尊  二結觀

是爲觀觀世音菩薩眞實色身相名第十觀

眞實色身卽應身也  三觀修四. 初指前勸觀

二彰功力三擧聞以肉四敎次觀. 初指前勸觀

佛告阿難若有欲觀觀世音菩薩者當作是觀

當作是者卽上諸相不可異故  二彰功力

作是觀者不遇諸禍淨除業障除無數劫生死

之罪  不遇諸禍除現難也. 除無數劫罪破

往業也  三擧聞以肉

如此菩薩但聞其名獲無量福何肉諦觀  聞

名獲福如普門品廣說  四敎次觀

若有欲觀觀世音菩薩者先觀頂上肉□次觀

天冠其餘衆相亦次第觀之悉令明了如觀掌

中  從上至下以爲次第	四簡邪正

作是觀者名爲正觀若他觀者名爲邪觀  解

同前  第十一勢至觀四. 初觀行相二結示

色身三彰益四雙結  初觀行相三. 初身相

二行相三坐相  初身相五. 初身量二觀光相

三觀天冠四觀肉□五指餘相  初身量

次觀大勢至菩薩此菩薩身量大小亦如觀世

中	欄

音  如觀音者亦八十萬億那由他也  二觀

光相二. 初頂光二身光  初頂光

圓光面各百二十五由旬照二百五十由旬

百二十五由旬計五千里此卽光體照則倍之

二身光三. 初示色量二有緣得見三因光

得名  初示色量

擧身光相照十方國作紫金色  二有緣得見

有緣衆生皆悉得見  修此觀者卽有緣人

三因光得名二. 初從光立名二從威勢爲名

初從光立名

但見此菩薩一毛孔光卽見十方無量諸佛淨

妙光明是故號此菩薩名無邊光  因見菩薩

一毛光卽見十方諸佛光. 從光立名  二從

威勢爲名

以智慧光普照一切令離三塗得無上力是故

號此菩薩名大勢至  以光照衆生拔苦與樂.

從威勢爲名. 無上力者卽十力也  三觀天

冠三. 初華二臺三臺中現土  初華

此菩薩天冠有五百寶華  二臺

一一寶華有五百寶臺  三臺中現土

一一臺中十方諸佛淨妙國土廣長之相皆於

中現  四觀肉□二. 初色相二甁光變現

初色相

頂上肉□如□頭摩華  □頭摩此云赤蓮華

二甁光變現

於肉□上有一寶甁盛諸光明普現佛事  五

指餘相

餘諸身相如觀世音等無有異  謂面臂手等

二行相二. 初十方震動二動處莊嚴	初

下	欄

十方震動

此菩薩行時十方世界一切震動  二動處莊

嚴

當地動處有五百億寶華一一寶華莊嚴高顯

如極樂世界  他方動處寶華高顯與極樂無

異  三坐相二. 初國土動搖二分身說法.

初國土動搖

此菩薩坐時七寶國土一時動搖  卽本國也

二分身說法

從下方金光佛刹乃至上方光明王佛刹於其

中間無量塵數分身無量壽佛分身觀世音大

勢至皆悉雲集極樂國土側塞空中坐蓮華座

演說妙法度苦衆生  具擧上下含攝中間諸

佛刹土. 三聖化身來集塡空說法化導  二

結示色身

作是觀者名爲正觀若他觀者名爲邪觀見大

勢至菩薩是爲觀大勢至色身相名第十一觀

同前所辨  三彰益

除無數劫阿僧祇生死之罪  卽是破障	四

雙結

作是觀者不處胞胎常遊諸佛淨妙國土此觀

成已名爲具足觀觀世音大勢至  結前觀音

勢至二觀. 不處胞胎等者脫娑3娑苦生佛淨

土寶蓮孕質永絶胞胎. 從頂至足總攝身相

故云具足. 文牒二名故知雙結  十二十三

兩觀前觀依報第六總觀. 今此普雜亦卽總

觀三聖. 普觀則先觀自身後見依正. 雜觀則

唯觀正報大小不同. 先別後總攝機斯足. 對

文可見  第十二普觀三. 初示觀相二結名

經數:一七五四

經名:觀無量壽佛經義疏卷下

頁數:二九九

上	欄

義三彰感應  初示觀相二. 初想自身二明

普見  初想自身二. 初□前二起後  初□

前

見此事時  二起後四. 初起心往彼二蓮中

跏坐三想花開合四花開光照. 初起心往彼

當起自心生於西方極樂世界  二蓮中跏坐

於蓮華中結跏趺坐  三想花開合

作蓮華合想作蓮華開想  四花開光照

蓮華開時有五百色光來照身想眼目開想

二明普見二. 初聖衆滿空二依正說法

初聖衆滿空

見佛菩薩滿虛空中  佛菩薩者卽三聖也

二依正說法

水鳥樹林及與諸佛所出音聲皆演妙法與十

二部經合出定之時憶持不失  水鳥樹林依

報說法. 及諸佛者正報說法. 仍須合敎以驗

眞妄  二結名義

見此事已名見無量壽佛極樂世界是爲普觀

想名第十二觀  雙結依正故得普名  三彰

感應  無量壽佛化身無數與觀世音大勢至

常來至此行人之所  三聖常來安慰印可

第十三雜觀三. 初揀機二示觀法三結示  初

揀機

佛告阿難及韋提希若欲至心生西方者  若

欲者則揀非欲不預此法也  二示觀法二. 初

觀佛一觀二菩薩  初觀佛五. 初先觀小身二

後觀大身三擧像肉眞四身量不定五指餘諸

相  初先觀小身

先當觀於一丈六像在池水上  順此方機故

中	欄

觀丈六. 不言坐立應是立像  二後現大身

如先所說無量壽佛身量無邊非是凡夫心力

所及然彼如來願力故有憶持者必得成就

先所說者指前佛觀. 凡夫心劣雖不能觀. 仗

佛願力有想必成  三擧像肉眞

但想佛像得無量福肉復觀佛具足身相  想

像獲福觀眞可知  四身量不定

阿彌陀佛神通如意於十方國變現自在或現

大身滿虛空中或現小身丈六八尺  佛無大

小隨機有異  五指餘諸相

所現之形皆眞金色圓光化佛及寶蓮華如上

所說  金色圓光如前佛觀. 寶蓮卽花座觀

二觀二菩薩. 初示同異敎令辨識 二明

隨侍以顯須觀  初示同異敎令辨識

觀世音菩薩及大勢至於一切處身同衆生但

觀首相知是觀世音知是大勢至  身同衆生

卽彼徒衆中下二輩形相全乖. 諸大菩薩則

有相濫. 經云衆生生者皆是阿□跋致. 其中

多有一生補處. 其數甚多等. 但觀首相可辨

二聖. 觀音冠有 立佛勢至□有寶甁  二明

隨侍以顯須觀

此二菩薩助阿彌陀佛普化一切  助佛行化

卽影響衆由常隨侍故必觀之  三結示

是爲雜想觀名第十三觀  三聖不同大小有

異故云雜想也  十四已下三種觀彼徒衆

三輩九品□所觀境. 因明生相人多惑之. 今

謂文中所□□是已生彼國之人. 當本修因

感果之相以爲三種近觀之境. 又云爲令識

位有上中下卽是大本三品也. 今謂大本三

下	欄

品皆標發菩提心. 可對今經上三品耳. 中下

二品則非所對. 肉復因行與今全別. 尋經校

之方知不爾. 今明上三品卽彼菩薩衆也. 中

三品卽彼聲聞衆也. 下三品卽彼人民衆也.

三輩九品攝盡彼方聖凡之衆. 又復三輩各

分高下如後具明. 第十四上輩有五. 一發菩

提心大乘心也. 二解第一義大乘解也. 三修

行諸行大乘行也. 四深信因果大乘信也. 五

□向往生大乘願也. 如此五法上三品中出

沒互見. 上品上生具五. 經明三心三行是也.

上品中生有四. 唯缺大行. 經云善解義趣是

也. 上品下生有三. 缺於解行. 經云但發無上

道心是也. 若無第一不爲上品. 若無四五卽

不往生. 故上三品卽攝補處不退初心諸大

菩薩也  第十四上輩三. 初上品上生二上

品中生三上品下生  初上品上生三. 初標

二釋三結  初標

佛告阿難及韋提希上品上生者  二釋四.

初修因二感勝緣三見已得生四生後益  初

修因二. 初發三心二修三行  初發三心

若有衆生願生彼國者發三種心卽便往生何

等爲三一者至誠心二者深心三者□向發願

心具三心者必生彼國  發三心者菩提心

也. 亦名無上道心. 一至誠者. 心佛菩提決定

堅固至佛不移也. 二深心者. 於大乘法聞思

修習至佛不已也. 釋論云. 智度大海唯佛窮

底故云深也. 三□向發願所修功德普施衆

生至佛無盡. 若對三聚初卽攝律儀無惡不

斷故必至城. 二卽攝善法無善不修故必漸

經數:一七五四

經名:觀無量壽佛經義疏卷下

頁數:三○○

上	欄

深. 三攝衆生無生不度故必□施. 若對三佛

初是斷德法身佛也. 二卽智德報身佛也. 三

卽恩德應身佛也. 果有三佛因必三心. 不可

缺一. 餘廣如別  二修三行二初列行相二

示時限  初列行相

復有三種衆生當得往生何等爲三一者慈心

不殺具諸戒行二者讀誦大乘方等經典三

者修行六念□向發願願生彼國  發上三心

必修三行. 然有徑修三行義具三心故云復

有三種衆生等. 一不殺是諸戒之首故別標

之. 具諸戒行此上品中須納大乘菩薩戒. 依

善戒經先受五十具後受菩薩戒故云諸戒

此卽對上至誠心也. 二讀誦經典不唯讀誦

必須學解發生智慧. 此卽對深心也. 三□向

發願對上可知. 仍加六念卽念三寶及戒施

天名大乘六念也  二示時限

具此功德一日乃至七日卽得往生  少至一

日多至七日擧少肉多欲彰功勝. 則知菩薩

大行一念能行猶爲佛種. 肉一日七日寧不

往生耶   二感勝緣三. 初衆聖來迎二彌陀

光照三衆聖同音  初衆聖來迎

生彼國時此人精進勇猛故阿彌陀如來與觀

世音大勢至無數化佛百千比丘聲聞大衆無

數諸天七寶宮殿觀世間菩薩執金剛臺與大

勢至菩薩至行者前  精進勇猛卽能感也.

精進不懈勇猛不退. 阿彌下彰聖應. 佛與大

衆共集其前. 七寶宮殿卽佛居處. 金剛臺卽

蓮華座. 下云此紫金臺如大寶華是也. 但此

金剛與下爲異. 二聖共執付與乘之  二彌

中	欄

陀光照與衆接引

阿彌陀佛放大光明照行者身與諸菩薩授手

迎接  三衆聖同音讚歎勸進

觀世音大勢至與無數菩薩讚歎行者勸進其

心  三見已得生

行者見已歡喜踊躍自見其身乘金剛臺隨從

佛後如迪指頃往生彼國  得生所感聖境故

必歡喜. 形留神往有如蟬□. 十萬億土刹那

卽至彼佛威神衆生業力. 易軀換報如反掌

耳  四生後益五. 初見佛菩薩二聞法得悟

三遊歷十方四獲記還國五證總持門  初見

佛菩薩

生彼國已見佛色身衆相具足見諸菩薩色相

具足  生彼卽見與下爲異  二聞法得悟

光明寶林演說妙法聞已卽悟無生法忍   說

妙法者大乘法也. 得無生忍卽斷證也  三

遊歷十方

經須臾間歷事諸佛遍十方界  承事諸佛習

學方便  四獲記還國

於諸佛前次第授記還到本國  卽佛觀云諸

佛現前授記是也  五證總持門

得無量百千陀羅尼門  陀羅尼此□總持.

一能持善二能遮惡. 卽於無量法門無不通

達  三結

是名上品上生者  二上品中生三 . 初標二

釋三結  初標

上品中生者  二釋四. 初修因二感緣三得

往生四生後益  初修因二初行業二發願

初行業

下	欄

不必受持讀誦方等經典善解義趣於第一義

必不驚動深信因果不謗大乘  上二句示缺

行也. 善下彰有解也. 第一義者了達諸法畢

竟空寂. 謂從緣起無自性故出過諸法故云

第一. 心不驚者不狐疑也. 信因果者諸法雖

空善惡因果無女差也. 如此信解方契大乘

豈有謗耶  二發願

以此功德□向願心生極樂國  □此功德向

彼莊嚴故云□向. 若無願心縱有信解不出

輪□  二感緣三. 初衆聖來迎二讚歎安慰

三授手接引  初衆聖來迎

行此行者命欲終時阿彌陀佛與觀世音大勢

至無量大衆眷屬圍□持紫金臺至行者前

紫金臺亦卽蓮花  二讚歎安慰

讚言法子汝行大乘解第一義  從法化生故

名法子  三授手接引

是故我今來迎接汝與千化佛一時授手  三

得往生

行者自見坐紫金臺合掌叉手讚歎諸佛如一

念頃卽生彼國七寶池中  迪指一念經文互

擧  四生後益九. 初經宿花開二身變金色

三寶華承足四衆聖光照五開悟深法六下臺

禮讚七不退菩提八遊行十方九得忍獲記

初經宿花開  此紫金臺如大寶華經宿則開

二身變金色

行者身作紫磨金色  準大本中彼土衆生身

皆金色. 此中特標必應殊異  三寶華承足

足下亦有七寶蓮華  四衆聖光照

佛及菩薩俱時放光照行者身  五開悟深法